Južni Tučone
<s>Јужни Тучони су северноамерички домородачки народ који припада атабасканској породици народа.</s><s>Јужно тучонски језик као и блиско сродни северно тучонски језик припада централно аљасканско-јуконској подгрупи северне групе атабасканских језика.</s><s>Насељени су у јужном Јукону на северозападу Канаде.</s>

<s>Јужних Тучонеа је 2007. било око 1.400.</s><s>Према подацима пописа становништва Канаде, јужно тучонским језиком је 2011. говорило 140 људи.</s>

<s>Подгрупе у 21. веку 
Јужно тучонске „прве нације” и насеља укључују:
 Шампејн и Ајшихик „прве нације” (са седиштем у Хејнс Џанкш`ну): 
 општина: Шампејн, насеља:
 Клукшу
 Шампејн-Лендинг 7
 општина: Ајшихик, насеља: 
 Хејнс џанкш`н
 Клу Лејк
 Ајшихик 
Многи припадници ове групе живе у граду Вајтхорсу (чине мањи део становништва града који је престоница територије Јукон).</s><s>Тан Квачан веће (са седиштем у Вајтхорсу): 
 Вајтхорс (чине мањи део становништва града који је престоница територије Јукон) и 
 Лејк Лаберж
Тан Квачан у преводу значи људи Лејк Лабаржа (људи који живе на обали језера Лабарж, које се на јужно тучонском језику зове Тан Ман)
 Клуан „прва нација” (са седиштем у Б`рвош Лендингу): 
 Б`рвош Лендинг
Луан Ман Ку Дан у преводу значи људи Клуан језера (људи који живе на обали Клуан језера, које се на јужно тучонском језику зове Луан Ман).</s>

<s>Све три јужно тучонске „прве нације” су део јужно тучонског племенског већа.</s>

<s>Поред три наведене јужно тучонске „прве нације” постоји још једна прва нација која има мешовито чланство, а чији један део припадника су Јужни Тучони:
 Кванлин Дан „прва нација” (са седиштем у Вајтхорсу) има мешовито чланство, укључује Јужне Тучоне, Тагише и Тлингите.</s><s>Кванлин Дан у преводу значи људи Кванлина.</s><s>Именом Кванлин назива се део реке Јукон од Базалта Мајлс Кањона до Брзака Вајтхорс, а реч Дан значи људи.</s>

<s>Историја 
Пре контакта са белцима Јужни Тучони су били ловци-сакупљачи, главни плен били су им карибуи, лосови, дивље овце и пастрмке.</s><s>Јужни Тучони су имали матрилинеарни систем сродства и наслеђивања.</s><s>Већина их је била организована у две егзогамне групе које су се звале Врана и Вук.</s>

<s>До првог контакта са белцима дошло је средином 19. века.</s><s>Јужни Тучони су покушавали да избегну сусрете са белцима, када би се у њиховој близини нашли белци, премештали су своје ловачке логоре.</s>

<s>Са доласком белаца дошло је и до развоја трговине.</s><s>Јужни Тучони су западњачке производе као што су дуван и ватрено оружје углавном набављали посредством својих суседа Тлингита, а затим су те производе продавали Тананама (Горњим Тананама).</s><s>Због трговине је повремено долазило до сукоба међу домороцима.</s><s>Један од таквих случајева је и убиство већине Јужних Тучонеа из Нескатахина, који су убијени у тренутку док су се налазили у свом пролећном рибарском ловачком кампу.</s><s>Њих је убила група Танана (Горњих Танана) која је била незадовољна својим подређеним положајем у трговини, као и због проблема који су постојали због киднаповања жена.</s><s>Јужни Тучони су у трговини са Тлингитима били у лошијем положају него што су Танане (Горње Танане) биле у трговини са Јужним Тучонима.</s><s>Тлингити су забрањивали Јужним Тучонима да пролазе кроз њихову територију до обале, док су они истовремено одлазили на територију Јужних Тучона где су продавали своју робу.</s><s>Једно време су Тлингити имали своје трговачко и рибарско насеље Нугајик на територији Јужних Тучона.</s><s>Зависност у трговини Јужних Тучона од Тлингита се смањила након почетка насељавања белих трговаца и трагача за златом око реке Јукон, а потпуно је нестала 1898. након почетка Златне грознице у Клондајку (Јуконске златне грознице).</s>

<s>Са својим суседима Тагишима, Јужни Тучони су углавном били у пријатељским односима.</s>

<s>Већина од неколико хиљада белаца, колико је дошло у време Златне грознице у Клондајку (Јуконске златне грознице) 1898. на територију Јужних Тучона је следеће године отишла.</s><s>Ипак, након 1900. неколико пута су откривана налазишта руда злата, сребра, бакра и олова и отварани рудници на територији коју су насељавали Јужни Тучони, последица је трајно насељавање више хиљада белаца на њиховој традиционалној територији.</s>

<s>Референце</s>

<s>Литература 
 Lewis, M. Paul, Gary F. Simons, and Charles D. Fennig (eds.).</s><s>2015.</s><s>Ethnologue: Languages of the World, Eighteenth edition.</s><s>Dallas, Texas: SIL International.</s><s>Online version: http://www.ethnologue.com/18/.</s><s>McClellan, Catharine. (1981).</s><s>"Tutchone". edited by June Helm. general editor, vol.</s><s>6, Sturtevant, W.C. "Handbook of North American Indians: Subarctic", Smithsonian Institution, Washington, D.C. Government Printing Office.</s>

<s>Američki Indijanci</s>

